|  |  |
| --- | --- |
| ED  **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ**  **ΚΑΙ ΑΘΛΗΤΙΣΜΟΥ**  ---------  Ταχ. δ/νση: Α. Παπανδρέου 37  Τ.Κ. – Πόλη: 151 80 - Μαρούσι  Ιστοσελίδα: [www.minedu.gov.gr](http://www.minedu.gov.gr)  e-mail: [press@minedu.gov.gr](mailto:press@minedu.gov.gr) | **16/8/2023** |

**ΔΕΛΤΙΟ ΤΥΠΟΥ**

**Θέμα: Ενημέρωση για την ορκωμοσία και ανάληψη υπηρεσίας 150 μελών Ειδικού Εκπαιδευτικού Προσωπικού (ΕΕΠ) διοριζόμενων στα Σ.Δ.Ε.Υ. των ΚΕ.Δ.Α.Σ.Υ.**

Από το Υπουργείο Παιδείας, Θρησκευμάτων και Αθλητισμού και σε συνέχεια του από 1/8/2023 σχετικού Δελτίου Τύπου, ανακοινώνεται ότι σήμερα, **Τετάρτη 16 Αυγούστου 2023**, αναμένεται να δημοσιευθεί στο Φύλλο Εφημερίδας της Κυβερνήσεως περίληψη της αριθ. **88520/Ε4/4-8-2023** Απόφασης της Προϊσταμένης της Γενικής Διεύθυνσης Εκπαιδευτικού Προσωπικού Πρωτοβάθμιας και Δευτεροβάθμιας Εκπαίδευσης που αφορά τον **διορισμό 150 μελών ΕΕΠ (κλάδων ΠΕ23 & ΠΕ30) σε κενές οργανικές θέσεις στα Σ.Δ.Ε.Υ. των Κ.Ε.Δ.Α.Σ.Υ.**, σε εφαρμογή των διατάξεων του άρθρου 62 του ν. 4589/2019 (Α΄ 13).

Στην περίπτωση αυτή, οι διοριζόμενοι/ες οφείλουν να παρουσιαστούν στον προϊστάμενο/στην προϊσταμένη της οικείας Περιφερειακής Διεύθυνσης Εκπαίδευσης για ορκωμοσία και ανάληψη υπηρεσίας **από την Πέμπτη 17 έως και την Τετάρτη 23 Αυγούστου 2023**.

Θα ακολουθήσει νεότερη ενημέρωση με σχετικό δελτίο τύπου.